150—250
 Пул от обезпечения
 Пулът от обезпечения се състои от всички позиции, в т.ч. от позициите в деривати от пула от обезпечения, които от гледна точка на емитента на покритите облигации имат положителна нетна пазарна стойност и подлежат на съответните защитни мерки за покритите облигации.
 150
 Дата на докладване
 Стойността на активите в пула от обезпечения, без позициите в деривати от пула от обезпечения.
 Тази стойност включва минималните изисквания за свръхобезпеченост и всички допълнителни свръхобезпечения над минималното равнище на обезпеченост, доколкото те подлежат на съответните защитни мерки за покритите облигации.
 160
 + 6 месеца
 Датата на докладване „+ 6 месеца“ е времевият момент, който настъпва 6 месеца след референтната дата на докладване. Институциите докладват стойностите при допускането, че пулът от обезпечения остава без промяна спрямо датата на докладване (с изключение на амортизацията). Когато няма фиксиран график на плащанията, очакваният падеж се прилага по кохерентен начин за непогасените суми на определени бъдещи дати.
 170—200
 + 12 месеца — + 10 години
 Както при „+ 6 месеца“ (колона 160) за съответния времеви момент, настъпващ след референтната дата на докладване.
 210
 Позиции в деривати от пул от обезпечения с положителна нетна пазарна стойност
 Положителната нетна пазарна стойност на позициите в деривати от пул от обезпечения, които от гледна точка на емитента на покритите облигации имат положителна нетна пазарна стойност.
 Позициите в деривати от пул от обезпечения са тези нетни позиции в деривати, които съгласно съответните правила на задължителния режим на покритите облигации са включени в пула от обезпечения и подлежат на съответните защитни мерки за покритите облигации, тъй като позициите в деривати с положителна нетна пазарна стойност не биха участвали в общата маса на несъстоятелност на емитента на покритите облигации.
 Положителната нетна пазарна стойност се посочва единствено към датата на докладване.
 220—250
 Размер на пула от обезпечения, който надхвърля изискванията за минимално обезпечение
 Стойността на пула от обезпечения, в т.ч. позициите в деривати от пула от обезпечения с положителна нетна пазарна стойност, която надхвърля изискванията за минимално обезпечение (свръхобезпеченост).
 220
 съгласно съответния задължителен режим на покритите облигации
 Размерът на свръхобезпеченост в сравнение с минималното обезпечение, изисквано съгласно съответния задължителен режим на покритите облигации.
 230—250
 съгласно методиката на агенциите за кредитен рейтинг за поддържане на настоящия външен кредитен рейтинг на покритите облигации
 Размерът на свръхобезпеченост в сравнение с минималното ниво, необходимо — според информацията, с която емитентът на покритите облигации разполага за методиката на съответната агенция за кредитен рейтинг, за поддържане на настоящия кредитен рейтинг, присъден от съответната агенция за кредитен рейтинг.
 230
 Агенция за кредитен рейтинг 1
 Размерът на свръхобезпеченост в сравнение с минималното ниво, необходимо — според информацията, с която емитентът на покритите облигации разполага за методиката на агенция за кредитен рейтинг 1 (колона 090), за поддържане на кредитен рейтинг 1 (колона 100).
 240—250
 Агенция за кредитен рейтинг 2 и агенция за кредитен рейтинг 3
 Указанията за агенция за кредитен рейтинг 1 (колона 230) се отнасят също така за агенция за кредитен рейтинг 2 (колона 110) и агенция за кредитен рейтинг 3 (колона 130).
 6. ЧАСТ Д: РАЗШИРЕНИ ДАННИ
 6.1. Общи бележки
